**Broj: 02-1975/2-18**

**Kotor, 19.02.2018.godine**

**OPŠTINA KOTOR
objavljuje
JAVNI OGLAS
za potrebe**

**Službe za inspekcijske poslove**

**1.Samostalni/a savjetnik/ca III za upravni postupak i pravne poslove** 1 izvršilac/teljka, na određeno vrijeme od 6 mjeseci

Uslovi:

- Visoko obrazovanje u obimu od 240 kredita CSPK-a, (VII-1 nivo kvalifikacije obrazovanja);

- pravni fakultet;

- 1 godina radnog iskustva;

- položen stručni ispit za rad u državnim organima

- poznavanje rada na računaru.

**Potrebna dokumentacija:**
-obrazac prijave na slobodno radno mjesto;
-Curriculum Vitae - CV [(](http://www.uzk.co.me/oglasi/oglas/show/id/images/stories/dokumenti/1%20OBRASCI/Prijava%20na%20javni%20oglas-2014.docx)[Obrazac prijave na slobodno radno mjesto](http://www.uzk.co.me/images/stories/dokumenti/1%20OBRASCI/Prijava%20na%20javni%20oglas-2014.docx) i CV kandidati mogu preuzeti sa sajta Opštine Kotor ili u Građanskom birou Opštine Kotor);
-uvjerenje o državljanstvu;
-fotokopija lične karte (kandidati koji posjeduju biometrijsku ličnu kartu, nijesu u obavezi
  da dostave uvjerenje o državljanstvu, već ovjerenu kopiju biometrijske lične karte);
-uvjerenje o zdravstvenoj sposobnosti za obavljanje poslova radnog mjesta;
-diploma ili uvjerenje o završenom nivou i vrsti obrazovanja  (u kojoj je naznačena prosječna ocjena u toku školovanja ili studiranja);
-uvjerenje nadležnog suda da se protiv kandidata ne vodi krivični postupak za krivično
  djelo za koje se gonjenje preduzima po službenoj dužnosti;
- uvjerenje o potrebnom radnom iskustvu

-uvjerenje o položenom stručnom ispitu za rad u državnim organima

-dokaz o poznavanju rada na računaru.

Kandidat može Sekretarijatu za opštu upravu dostaviti kopiju gore navedene dokumentacije, dok je original dužan pružiti na uvid ovlašćenom službeniku Sekretarijata za opštu upravu za sprovođenje oglasa.

U skladu sa Uredbom o načinu obavezne provjere sposobnosti, blizim kriterijumima i načinu ocjenjivanja kandidata za vršenje poslova radnog mjesta u državnom organu (Sl. list Crne Gore broj 4/13), pored rezultata pisanog testa, intervjua i prosječne ocjene u toku školovanja ili studiranja, **u okviru kriterijuma stručni i radni kvaliteti, boduju se kvalitet rada na osnovu mišljenja o stručnim i radnim kvalitetima, stručna usavršavanja, naučna zvanja i objavljeni naučni radovi. O navedenom kandidat je dužan dostaviti odgovarajući dokaz.**

Kandidat dostavlja mišljenje o stručnim i radnim kvalitetima od privrednog društva, drugog pravnog lica ili preduzetnika kod kojeg radi ili je radio, imajući u vidu da se stručni i radni kvaliteti posebno vrednuju u postupku provjere sposobnosti.

([Obrazac mišljenja može se preuzeti sa sajta Opštine Kotor ili u Građanskom birou Opštine Kotor).](http://www.uzk.co.me/images/stories/dokumenti/1%20OBRASCI/MISLJENJE%20O%20STRUCNIM%20I%20RADNIM%20KVALITETIMA%20KANDIDATA.pdf)**Uz prijavu na oglas potrebno je dostaviti specifikaciju oglasne dokumentacije u kojoj je neophodno navesti broj dokumenta, datum izdavanja i instituciju koja je izdala dokument koji se predaje Opštini Kotor**.

(Obrazac prijave sa pregledom dokumentacije može se preuzeti sa sajta Opštine Kotor ili u Građanskom birou Opštine Kotor).

Takođe, kandidat je dužan da Sekretarijatu za opštu upravu dostavi dokaz (uvjerenje izdato od strane poslodavca) da nije ostvario pravo na otpremninu, imajući u vidu da lice kome prestane radni odnos na osnovu pisanog sporazuma, a ostvari pravo na otpremninu u skladu sa propisom Vlade ili propisom organa lokalne samouprave, ne može zasnovati radni odnos u državnom organu, u periodu od 5 godina od dana isplate otpremnine, u skladu sa odredbama člana 166b Zakona o državnim službenicima i namještenicima (“Sl.list Crne Gore” br. 39/11, 66/12 i 34/14).

Opština Kotor nadležna je za praćenje sprovođenja mjera u cilju postizanja srazmjerne zastupljenosti manjinskih naroda i drugih manjinskih nacionalnih zajednica u državnim organima, rodno balansirane zastupljenosti i zapošljavanje lica sa invaliditetom, stoga zainteresovani kandidati mogu se o navedenom izjasniti u prijavi na slobodno radno mjesto.

Postupak obavezne provjere sposobnosti kandidata obaviće se u skladu sa članom 42 Zakona o državnim službenicima i namještenicima ("Sl. list Crne Gore", br. 39/11, 50/11, 66/12, 50/11, 34/14, 53/14, 16/16).

O datumu, mjestu, vremenu i načinu provjere sposobnosti, kandidati će biti obaviješteni telefonski i putem internet stranice Opštine Kotor (www.opstinakotor.com), najkasnije pet dana prije dana provjere sposobnosti.

Probni rad u trajanju od jedne godine obavezan je za državnog službenika, odnosno namještenika koji prvi put zasniva radni odnos na neodređeno vrijeme u državnom organu.

Navedenu dokumentaciju potrebno je dostaviti u roku od 15 dana od dana objavljivanja javnog oglasa u zatvorenoj koverti (na kojoj je potrebno napisati: ime i prezime, adresu, kontakt telefon, naziv državnog organa i radnog mjesta)  na adresu:

**Opština Kotor, Sekretarijat za opštu upravu**

**85330 Kotor, Stari grad 317**

**Sa naznakom: za Javni oglas za potrebe Službe za inspekcijske poslove**

Kontakt osoba: Dragana Kašćelan

br.tel: 032/325-860, lokal 109

Rad sa strankama od 08:00 h – 11:00 h;

www.opstinakotor.com